এক অত্যাচারি মালিক তার দাসীকে এভাবে ব্যবহার করতো যে; মালিকের খাবার সময় হাতে আলো নিয়ে এভাবে বসে থাকতে হতো যে, কোনো অবস্থাতেই যেন হাতের আলো না নড়ে। দাসীর কাছে এটা অত্যাচার মনে হলো এবং কষ্টসাধ্য ব্যাপার ঠেকলো, তাই সে তার মালিককে বললো আমাকে বিক্রি করে দিন, আমি আপনার এখানে আর থাকতে পারবো না। মালিক তাই করলো। দাসী এখন আরেক মালিকের কাছে; তার কাছে সেই একই কাজ। তবে একটু ভিন্ন, আগে আলো হাতে রাখতে হয়েছে এখন মাথায় রাখতে হয়। কষ্ট আরেকটু বাড়লো। এই মালিককেও সে বললো আমাকে বিক্রি করে দিন, আমি আপনার এখানে থাকতে পারবো না। মালিক তাই করলো। দাসী এখন তৃতীয় মালিকের কাছে; এখানেও আগের কাজই। তবে একটু ভিন্ন, আগে আলো মাথায় রাখতে হয়েছে; এখন রাখতে হয় মুখে কামড়িয়ে। এখানেও দাসী স্থায়ী হলো। এখন দাসী চতুর্থ মালিকের কাছে। এখানেও আগে কাজ। তবে আরেকটু ভিন্ন; এখন আলো রাখতে হয় কপালে। এখানেই এসে দাসী বলছিল- ‘আগিলা গো আগিলা, কত ভালা আছিলা’। এটাই হলো অল্পেতুষ্টি যাদের নেই তাদের ভাগ্য বর্ণিত দাসীর ভাগ্যের মতো।